b'\n_START_ARTICLE_\nGood Luck Chuck\n_START_SECTION_\nHandling\n_START_PARAGRAPH_\nHandlingen begynner i 1985, i et tilbakeblikk p\xc3\xa5 den gangen Chuck (Conner Price) lekte en lek med en goth-jente, og nektet \xc3\xa5 ha seksuell kontakt med henne. Hun kaster en forbannelse over ham; at alle kvinner han ligger med skal sl\xc3\xa5 opp med ham og gifte seg med den neste mannen de m\xc3\xb8ter._NEWLINE_Chuck (Dane Cook) har n\xc3\xa5 fylt tredve, og det er 22 \xc3\xa5r senere. Han er tannlege og arbeider i samme bygg som sin beste venn, den plastiske kirurgen Stu (Dan Fogler). Chuck er ikke i stand til \xc3\xa5 fortelle damer at han elsker dem, noe som stadig f\xc3\xb8rer til at de sl\xc3\xa5r opp med ham. Ex-damene hans har en tendens til \xc3\xa5 gifte seg med den neste mannen de m\xc3\xb8ter. P\xc3\xa5 et slikt bryllup blir Chuck forelsket i Cam Wexler (Jessica Alba), en klumsete jente som er ganske vennlig. Chuck fors\xc3\xb8ker \xc3\xa5 be med seg Cam ut, men hun avsl\xc3\xa5r vennlig._NEWLINE_Mens hun arbeider p\xc3\xa5 pingvinhabitatet sitt faller Cam og brekker en tann. Chuck fikser tannen for henne, og ber henne etterp\xc3\xa5 ut p\xc3\xa5 date som betaling for arbeidet. Hun blir motvillig med. Stu greier \xc3\xa5 overbevise Chuck om at siden han allikevel ikke f\xc3\xa5r til noe seri\xc3\xb8st forhold med en dame, skal han bare s\xc3\xb8rge for \xc3\xa5 ha sex med flest mulig, men Chuck blir etter hvert lei av denne tilv\xc3\xa6relsen, og fors\xc3\xb8ker isteden \xc3\xa5 f\xc3\xa5 til et seri\xc3\xb8st forhold med Cam._NEWLINE_Stu er bekymret for at forbannelsen som ble kastet over Chuck for over 20 \xc3\xa5r siden faktisk er ekte, og overbeviser Chuck om \xc3\xa5 ligge med en stygg dame bare for \xc3\xa5 se om hun ender opp gift etterp\xc3\xa5. Chuck fors\xc3\xb8ker etterp\xc3\xa5 \xc3\xa5 f\xc3\xa5 Stu til \xc3\xa5 g\xc3\xa5 ut med damen for \xc3\xa5 se om de blir gift, men Stu f\xc3\xa5r kalde f\xc3\xb8tter og bare later som om han ber henne ut. Dette viser seg \xc3\xa5 v\xc3\xa6re et problem, for det f\xc3\xb8rer til at Chuck til slutt ligger med Cam, siden han tror forbannelsen bare er tull. _NEWLINE_Chuck overbeviser seg selv om at Cam blir forelsket i en forfatter hun stadig snakker om, og leter opp damen som kastet forbannelsen over ham. Hun sier at forbannelsen bare var tull. Chuck blir ikke overbevist, og fors\xc3\xb8ker \xc3\xa5 f\xc3\xa5 Cam til \xc3\xa5 gifte seg med ham. Cam blir p\xc3\xa5 sin side overbevist om at Chuck f\xc3\xb8lger etter henne, s\xc3\xa5 hun sl\xc3\xa5r isteden opp med ham._NEWLINE_Chuck bestemmer seg for \xc3\xa5 la skjebnen bestemme, og s\xc3\xb8rger for at Cam f\xc3\xa5r kontakt med forfatteren hun snakker om. De to f\xc3\xa5r god kontakt. Stu bes\xc3\xb8ker Chuck og overbeviser ham om at han m\xc3\xa5 f\xc3\xb8lge etter Cam, som n\xc3\xa5 er p\xc3\xa5 vei til Antarktis sammen med forfatteren. Etter \xc3\xa5 ha kj\xc3\xb8pt billetter for mange tusen dollar, m\xc3\xb8ter han Cam. Hun avsl\xc3\xb8rer at forfatteren allerede er gift, og at hun bare skal v\xc3\xa6re borte en uke, ikke seks m\xc3\xa5neder som Chuck trodde. Chuck blir med Cam til Antarktis, og forbannelsen blir brutt.\n_START_SECTION_\nKritikk\n_START_PARAGRAPH_\nFilmen mottok veldig negative omtaler fra kritikerne. I januar 2008 hadde filmen bare 3% positive omtaler p\xc3\xa5 nettisden Rotten Tomatoes, basert p\xc3\xa5 96 omtaler. P\xc3\xa5 Metacritic hadde filmen en gjennomsnittlig poengsum p\xc3\xa5 19 av 100, basert p\xc3\xa5 23 omtaler, noe som if\xc3\xb8lge nettstedet er et tegn p\xc3\xa5 \xc2\xabekstremt d\xc3\xa5rlig likt eller hatet\xc2\xbb\n_START_SECTION_\nI kinosalene\n_START_PARAGRAPH_\nFilmen \xc3\xa5pnet som nummer to p\xc3\xa5 den amerikanske \xc2\xabbox office\xc2\xbb-lista, og spilte inn 13,6 millioner doller i \xc3\xa5pningshelga._NEWLINE_I Storbritannia havnet den som mest sette film i \xc3\xa5pningshelgen, selv om kritikerne stort sett hadde slaktet filmen.'